ဂကောံအ္စာကၞေဟ်မန်

ဂကောံအ္စာကၞေဟ်မန် ()ဝွံ စပ္တံနူ အသေအဟာန် တ္ၚဲအ္စာကဝိမန် ကၠောန်ပ္ဍဲဘာဓာတ်ကျာ် ဍုၚ်ကၟာဝက် ၁၃၇၈ သၞာံ၊ ဂိတု မာ် ၃ မံက် (ဂိတု ဂျာန်နဝါရဳ ၃၀ သၞာံ ၂၀၁၇) ဂှ် စဒက်ပ္တန်ကၠုၚ် ဂကောံအ္စာကၞေဟ်မန် (ယာယဳ) မွဲဂကောံရ။ 

ဂကောံအ္စာကၞေဟ်မန် (ယာယဳ) ဝွံ ချဳဒရာၚ် စန်ဒက်ကၠုၚ် ဂကောံအ္စာကၞေဟ်ဒေသ၊ အ္စာကၞေဟ်ပွိုၚ်ဍုၚ်ဂှ် ပေၚ်ဗၞတ်မွဲသၞာံတုဲ ပ္ဍဲ ၁၃၇၉ သၞာံ၊ ဂိတုပုဟ် ၆ စွေက်၊ ဂျာန်နဝါရဳ ၇ သၞာံ ၂၀၁၈ ဂှ် နူကဵုဂကောံအ္စာကၞေဟ်မန် (ယာယဳ)တံ ကၠောန်သ္ပကောံဓရီုဇၞော်ဂကောံအ္စာကၞေဟ်မန် ပ္ဍဲဘာဓာတ်ကျာ် ဍုၚ်ကၟာဝက်ပၠန်ရ။
ဂကောံအ္စာကၞေဟ်မန် တန်ဒှ်ကၠုၚ်တုဲဂှ် ပ္ဍဲ ၁၃၇၉ သၞာံ ဂိတုမာ် ၂ မံက် ဂျာန်နဝါရဳ ၁၈ သၞာံ ၂၀၁၈ ဂှ် ကၠောန်သ္ပကောံဓရီုအလန်ကိုပ်ကၠာအိုတ် ပ္ဍဲဘာဓာတ်ကျာ်၊ ဍုၚ်ကၟာဝက်တုဲ ကလေၚ်သ္ၚဳဂၠိပ်ရုဲစှ်ဏာ စပ္တံနူဂကောံနာယက ခမဳသၚ်ခရှ်ဂမၠိုၚ်ကီု၊ ဂကောံကဵုကသပ်သွာၚ်ခမဳသၚ်ခရှ်ဂမၠိုၚ်ကီု၊ ဂကောံကမ္မတဳ ကေၚ်ကာအဆံၚ်ဆံၚ်ကီု ရုဲစှ်ဒက်ပတန်ဏာရ။

တၚ်ရန်တၟံ 

 သွက်ဂွံထိၚ်ဒဝ်မၚ်မွဲဇၞော်ပၟဝ်အာ လိက်ပတ်ဘာသာမန်
 လိက်ပတ်မန်ချူဇန်လဝ် နဗီုပြၚ်လိက်ပြကိုဟ် လိက်မဂ္ဂဇြေန်၊ လိက်ကဗျ၊ ဒွက်၊ လိက်လၟေၚ်၊ လိက်ပရိုၚ်၊ လိက်ဂျာနေဝ်တံ သွက်ဂွံတြးစိုပ်အာ အလုံညးဍုၚ်ကွာန်မန်တုဲ သွက်ဂွံသၠုၚ်ပ္တိုန် အသိၚ်ဗှ်လိက်မန် အကြာညးဍုၚ်ကွာန်
 သွက်ဂွံသၠုၚ်ပတိုန်ဍာ်ဒကေဝ် အ္စာကၞေဟ်မန် ကေုာံ လိက်ပတ်မန်ဂမၠိုၚ်။

လက်က္ချန် ဂကောံအ္စာကၞေဟ်မန် 

 အာစာခၞံပြကိုဟ်
 အာစာချူလိက်ဝၚ်
 အာစာကဗျ
 အာစာချူဒွက်
 အာစာချူဝတ္ထု၊ ပုံအာဂီု
 အာစာချူလိက်ပရေၚ်
 အာစာပရိုၚ်
 အာစာကၠာဲဘာသာ
 အာစာ ကသူ

စၟတ်သမ္တီလုပ်ဂကောံ 
စၟတ်သမ္တီလုပ်ဂကောံဂှ် အ္စာကၞေဟ်မွဲမွဲ ဒးချူလဝ်ကဏ္ဍ 

 လိက်ပရေၚ်
 လိက်ဝတ္ထု
 ကဗျ
 လိက်ဒွက်
 ရုပ်ဗျံက်
 ပုံအာဂီု

တအ် အတိုၚ်ဓမံက်ထ္ၜးစၟတ်သမ္တီလဝ် ဒးပေၚ် ၃ ပိုဒ်တုဲ ကာလပတိုန်လိက်အာတ်အခေါၚ်လုပ်ဂကောံမ္ဂး မ္ဒးချူဓမံက်ထ္ၜးကဵု ဍိုပ်လိက်ကဏ္ဍ အ္စာကၞေဟ်ချူလဝ်ဂှ်ရောၚ်။ တုဲမ္ဂး နူကဵုဂကောံသွာၚ်စန်ဒက် ဂကောံအ္စာကၞေဟ်တံသ္ၚဳဂၠိပ်တုဲ သ္ပဒတန် လုပ်ဂကောံအ္စာကၞေဟ်မာန်ရ။

ကောံဓရီုဂကောံအ္စာကၞေဟ် 
ကောံဓရီုဂကောံအ္စာကၞေဟ်ဂှ် ဖျေံလဝ်ဗွဲလၟေၚ်လၟေၚ်နွံရ။

 ကောံဓရီုလၟေၚ်လၟေၚ် (ပွိုၚ် ၃ ဂိတု)

 ကောံဓရီုပွိုၚ်သၞာံ (ကောံဓရီုဇၞော်) 

တၚ်စၟတ် - လဆောဝ်မ္ဂး ကောံဓရီုပွိုၚ်သၞာံဂှ် ဟွံဒှ်ကၠောန်တုဲ ကၠောန်အာ ကောံဓရီုသဳကၠဳ ပ္ဍဲအသေအဟာန် "တ္ၚဲအ္စာကဝိမန်" နွံရ။

အစဳအဇန်ဂကောံ 

 အစဳအဇန်ပတိုန်စရာဲအ္စာကၞေဟ်မန်
 အသေအဟာန် တ္ၚဲအ္စာကဝိမန်

နာယကဂမၠိုၚ် 
ဂကောံအ္စာကၞေဟ်ဝွံ ပ္ဍဲသွာၚ်နာယကဂှ် သွာၚ်နာယကသၚ် ကေုာံ သွာၚ်နာယကခရှ် ပါ်စွံလဝ်ဂွံဆဵုကေတ်ရ။

ဂကောံကဵုကသပ်ဂမၠိုၚ် 
ဂကောံညးကဵုကသပ် ပ္ဍဲဂကောံအ္စာကၞေဟ်ဝွံပၠန်လေဝ် ဂွံဆဵုကေတ်သွာၚ်သၚ်၊ သွာၚ်ခရှ် သာ်ဝွံ ၜါပလန်ရ။

ဆက်လ္ၚတ် 
မုက်လိက်ဂကောံအ္စာကၞေဟ်မန်

နိဿဲ
ကဏ္ဍ:လိက်ပတ်မန်
ဂကောံ